Kasi mungatemwa kuŵerenga nkhani iyi mu %%?
Baibolo la pa Intaneti | MALEMBA GHAKUPATULIKA MU MANG'ANAMULIRO GHA CHARU CHIPHYA
Kasi mungatemwa kuŵerenga nkhani iyi mu %%?
-
Nyengo zinonono mu mazuŵa ghaumaliro (1-7)
-
Kulondezga Paulosi (8-13)
-
“Lutilira kulondezga vinthu ivyo ukasambira” (14-17)
3 Kweni umanye ichi, kuti mu mazuŵa ghaumaliro+ kuzamuŵa nyengo zinonono na zakusuzga.
2 Pakuti ŵanthu ŵazamuŵa ŵakujitemwa, ŵakutemwa ndalama, ŵakujiŵikamo, ŵakujikuzga, ŵakuyuyura Chiuta, ŵambura kupulikira ŵapapi, ŵambura kuwonga, ŵambura kugomezgeka,
3 ŵambura chitemwa, ŵanonono, ŵakusesa, ŵambura kujikora, ŵakofya, ŵambura kutemwa uwemi,
4 ŵakwendera mphiska, ŵakajilangi, ŵakujitukumura na kunotha, ŵakutemwa vyakusanguluska m’malo mwa kutemwa Chiuta,
5 ŵakuwoneka nga ŵakusopa Chiuta mwakujipeleka kweni ŵakukana nkhongono zake,+ ndipo upatukeko ku ŵanthu aŵa.
6 Pakuti mukati mwawo mukufuma ŵanalume awo ŵakugwentha na kunjira mu zinyumba umo ŵakukora wuzga ŵanakazi ŵakulopwa awo ŵali na zakwananga zinandi ndipo ŵakulongozgeka na makhumbiro ghakupambanapambana.
7 Nyengo zose ŵakusambira kweni unenesko ŵakuwumanya makora yayi.
8 Umo Yane na Yambure ŵakachitira pakulimbana na Mozesi, aŵa nawo ŵakulutilira kulimbana na unenesko. Ŵanalume aŵa maghanoghano ghawo ghali kutimbanizgika chomene, ndipo Chiuta wakuŵakana chifukwa ŵalije chipulikano.
9 Kweni ŵalutenge patali yayi, pakuti uzeleza wawo uwonekenge ku wose, umo ukawonekera wa ŵanthu ŵaŵiri ŵara.+
10 Kweni iwe walondezga makora chisambizgo chane, makhaliro ghane,+ khumbo lane, chipulikano chane, kuzikira kwane, chitemwa chane, chizizipizgo chane,
11 nthambuzgo zane, visuzgo vyane, vinthu ivyo vikanichitikira mu Antiyoke,+ mu Ikoniya,+ na mu Lisitira.+ Nkhazizipizga nthambuzgo izi, ndipo Fumu yikanithaska ku vyose ivi.+
12 Wose awo ŵakukhumba kusopa Chiuta mwakujipeleka mwakulondezga Khristu Yesu, nawo ŵatambuzgikenge.+
13 Kweni ŵanthu ŵaheni na ŵakupusika ŵalutilirenge kuŵa ŵaheni, kupuluska na kupuluskika.+
14 Kweni iwe lutilira kulondezga vinthu ivyo ukasambira ndipo ukakhorwa na kuvigomezga,+ pakumanya ŵanthu awo ukasambirako vinthu ivi
15 ndiposo kuti kufuma pa ubonda,+ wamanya malemba ghatuŵa+ agho ghakukovwira kuŵa wavinjeru, kuti uponoskeke kwizira mu chipulikano mwa Khristu Yesu.+
16 Malemba ghose ngakupelekeka na Chiuta+ kwizira mwa mzimu ndipo ngachandulo pa kusambizga,+ kuchenya, kunyoloska vinthu, na kulanga mu urunji,+
17 mwakuti munthu wa Chiuta waŵenge wakukwana, wakunozgeka kuchita mulimo uliwose uwemi.
Tumizgani
Tumizgani
MALEMBA GHAKUPATULIKA MU MANG'ANAMULIRO GHA CHARU CHIPHYA
2 Timote 3
Chitumbuka
Ŵazgani Baibolo pa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
tum_Latn tum_Latn tum_Latn unk tum_Latn unk tum_Latn unk tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn lua_Latn tum_Latn eng_Latn